De Easchtnennung stommt vo 1335. 1343 werd da Ort in oana Urkunde „Dorf ze Spagen“ gnennt. De Einöde hod ois Eichstätta Lehen de Herrn vo Absberg gheat, seit 1652 am Deitschn Ordn in Absberg und seit 1806 zua bayerischn Moaktgmoa Absberg. 1824 woar da Spagenhof vo sechs Persona bewohnt. 1856 hod de Einöde aus drei Haisa mid zwoa katholischn Famijn und elf „Sejn“ bstondn und hod zum Kgl. Landgericht Gunzenhausen gheat. Es is haptsächli Schäfarei betriem worn. 1912 hod ma ocht Eihwohna zejt, 1950 via Eihwohna.